Lähde seikkailulle Taikapitäjään! Kerää pisteitä omalle tuvallesi kiertämällä tehtävärasteja ja osallistu päivän päätteeksi päätösjuhlaan.
Nappaa Kurikka-lehdestä tai JP Kunnallissanomasta kartta ja matkalippu mukaan ja lähde seikkailulle Taikapitäjään! Kerää pisteitä omalle tuvallesi kiertämällä tehtävärasteja ja osallistu päivän päätteeksi päätösjuhlaan jossa julistetaan voittajat ja pistetään bileet pystyyn elävän musiikin parissa. Nappaa perhe, ystävät, kummit ja kaimat mukaan ja vietetään taianomainen päivä! Voit tulla ihan omissa velho- ja noita-asusteissasi koska jästeistä ei tarvitse lauantaina välittää! Kurikan ylle on langetettu jästejä hämäävä taika kuin Huispaus-kisoissa ikään! Mutta varo, huhu kertoo, että myös ankeuttaja jos toinenkin on liikkeellä tarkoista turvatoimista huolimatta! Muista ottaa oma tupapinssisi mukaan jos sinulta sellainen jo löytyy! Tuvattomat osallistujat voivat käydä pyöräyttämässä Kohtalon pyörää Kurikan kirjastossa jo tämän viikon aikana tai tapahtumapäivänä koko päivän ajan. Kurikan kirjastosta saat myös kartan jos sellainenkin uupuu. Voit käydä ikuistamassa itsesi päivän aikana niin Risto -veturin luona selfiepisteellä kuin kirjastonkin omalla selfiepisteellä. Mitä sitten tapahtuu ja missä? Klo 12 tapahtuma avataan Risto -veturin luota, laiturilta 9 3/4. Tuolloin kerrotaan tapahtuman aikataulut ja säännöt sekä Taikapitäjän pormestari toivottaa teidät tervetulleiksi. Klo 12-15 teillä on aikaa kiertää tehtävärasteja. Erilaisia tehtäviä pääsee tekemään Kurikan kirjastossa (sisällä ja ulkona), Yhtenäiskoulun pihalla, Kurnun puistossa sekä Kurikan torin hiekkakentällä. Jokaisesta tehtävärastista ansaitsette pisteitä omalle tuvallenne. Professorit ovat oikeutettuja jakamaan pisteitä myös hyvästä käytöksestä ja yhteen hiileen puhaltamisesta, mutta vastavuoroisesti myös poistamaan tuvalta pisteitä huonosta käytöksestä. Kerää kaveriporukka kasaan tai kiertäkää tehtävärasteja perheen kanssa. Ryhmän ei tarvitse koostua pelkästään yhden tuvan edustajista vaan yhteistyö eri tuvien kanssa katsotaan vain eduksi. Hyödyntäkää myös Taikapitäjän oman Viistokujan tarjoamia tarjouksia! Poiketkaa vaikkapa kermakaljalla Mamsellin Makoosessa tai piipahtakaa Taikapitäjän omassa Säilä & Imupaperissa (Kurikan Kirjakauppa Info). Tehtävärastit sulkeutuvat klo 15. Klo 16 kokoonnutaan Wanhalle asemalle päätösjuhlaan. Tuolloin julistetaan Taikakoulujen tupavoittajat, Taikapitäjän tupavoittaja sekä fanfiction kilpailun voittajat. Illan päättää mahtava Taikabändi. TAPAHTUMAAN ON VAPAA PÄÄSY KAIKENIKÄISILLE NOIDILLE JA VELHOILLE! TERVETULOA!
Tervetuloa Kosolanmäen museoalueen pihatalkoisiin, oma harava mukaan, kahvi- ja makkaratarjoilu
LAULUKILPAILUN OSALLISTUMISMAKSU Osallistumismaksu on kaksikymmentä (20) euroa, joka maksetaan ilmoittautumisen yhteydessä. Jälki-ilmoittautuneilta osallistumismaksu on kaksikymmentäviisi (25) euroa. Mikäli kilpailija osallistuu useampaan esikarsintaan, on jokaisesta osallistumisesta maksettava edellä mainittu osallistumismaksu ja jokaiseen esikarsintaan on ilmoittauduttava erikseen.
Ilmoittautuminen laulukilpailuun kilpailusivujen kautta.
8-17-vuotiaiden lasten ja nuorten laulukilpailun semifinaali Ähtärissä
Satumaa-laulukilpailu on tarkoitettu 8-17 vuotiaille tytöille ja pojille, jotka ovat kiinnostuneita laulamisesta, esiintymisestä ja niiden kehittämisestä. Satumaa-laulukilpailu tarjoaa lapsille ja nuorille mahdollisuuksia julkiseen esiintymiseen ja oman uran luomiseen. Tästä kilpailusta on pongahtanut monta tangokuningatarta ja -kuningasta sekä menestynyttä iskelmälaulajaa. Kilpailun tarkoituksena on edistää suomalaisten lastenlaulujen esittämistä, tutustuttaa laulajat iskelmämusiikkiin ja suomalaiseen tangoon, jonka opetus- ja kulttuuriministeriö on nimennyt kansalliseen elävän kulttuurin luetteloon. Satumaa-laulukilpailun arvoja ovat tasa-arvo, perhekeskeisyys ja kasvatuksellisuus, joka ilmenee rakentavan ja kannustavan palautteen antamisena osallistujille. SARJAT Satumaa-laulukilpailussa on kaksi sarjaa: tangojuniori-sarja 8-12 -vuotiaille tytöille ja pojille (2007-2011 syntyneet) ja tangonuori-sarja 14-17-vuotiaille tytöille ja pojille (2002-2005) 13 vuotta täyttänyt tai täyttävä (vuonna 2006 syntynyt) voi valita, kumpaan sarjaan osallistuu. Tytöt ja pojat laulavat omissa sarjoissaan. KARSINNAT karsintoja järjestetään kevään aikana ympäri suomen, katso paikkakunnat tästä: https://www.suomalaisentangonsatumaa.fi/kilpailut/satumaa-laulukilpailu/ SEMIFINAALI Tangojuniori-sarjan semifinaali järjestetään Ähtärissä, Hotelli Mesikämmenessä lauantaina 25.5.2019 klo 12.00, Tangonuori-sarjan semifinaali alkaa klo 16.00.Varaa viikonlopun pandaloma (sis. majoitus Hotelli Mesikämmenessä sekä panda- ja eläinpuistoliput) Ähtäri Zoon myyntipalvelusta p. 03062150, ark. klo 9-18 tai sales@ahtarizoo.fi. Semifinaalin parhaat pääsevät finaaliin ja esintymään tangomarkkinoille. FINAALIT T0 11.7 klo 12.00, tangojuniori-sarja ja klo 16.00 tangonuori-sarja, Seinäjoen Tangomarkkinat, finaalipaikka ilmoitetaan myöhemmin. VOITTAJIEN ESIINTYMINEN Voittajien esiintymiset Seinäjoen Tangomarkkinoiden Katulavalla perjantaina 12.7.2019 ovat osa Tangomarkkinat tapahtuman ”iltajuhla”-kokonaisuutta, joka televisioidaan suorana lähetyksenä ALFA TV:n kanavalla. ILMOITTAUTUMINEN Tästä linkistä: https://www.suomalaisentangonsatumaa.fi/kilpailut/satumaa-laulukilpailu/ SATUMAA-LAULUKILPAILUN TUOMARISTO Tuomariston puheenjohtajana ja vastuuhenkilönä toimii Petri Ritari, joka kutsuu tuomaristoon laulun/musiikin asiantuntijoita esikarsintapaikkakunnalta tai lähiseudulta. Tuomariston sihteerinä on laulukilpailun tuotajaAnne Salo. LAULUKILPAILUN JOHTORYHMÄ Johtoryhmän puheenjohtajana on tuottaja Anne Salo, anmasusa(at)gmail.com 050 3726622 (klo 16 jälkeen) ja jäseninä Risto Mikkola, risto.mikkola(at)netikka.fi (040 7089816), Petri Ritari, petri.ritari(at)hotmail.fi, 044 7060777 ja Ilmari Ylä-Autio (040 5504463). Johtoryhmä vastaa siihen, että laulukilpailu sujuu moitteettomasti ja ja tasapuolisesti laulukilpailun tarkoituskohdassa mainitun hengen mukaisesti. LAULUKILPAILUN TUOTTAJA Laulukilpailun tuottajana toimii Anne Salo, joka vastaa esikarsintojen ja semifinaalin järjestelyistä ja onnistumisesta; finaalien onnistumisesta ja ilmeestä yhdessä Seinäjoen Tangomarkkinoita edustavan Kristiina Heikkilän kanssa. LAULUKILPAILUN JÄRJESTÄJÄ Suomalaisen tangon Satumaa ry; finaalien osalta yhteistyössä Seinäjoen Tangomarkkinat Oy:n kanssa. Semifinaalin järjestäjänä toimii Suomalaisen tangon Satumaa ry yhteistyössä Hotelli Mesikämmenen, Ähtäri Zoon ja Ähtärin kaupungin kanssa.
Kotopaikan tuntu - teoksia Lapuan Taidemuseon kokoelmista
KOTOPAIKAN TUNTU on Lapuan Taidemuseon lämminhenkinen kokoelmanäyttely, jonka sisällön luovat koti, perhe, kotopaikka, koulu ja työ. Kotopaikan ympäristö, erilaiset maisemat, pihanäkymät, sisäkuvat, asetelmat ja henkilökuvat muodostavat intensiivisen kokonaisuuden, joka on ajatonta, vaikkakin paikkaan sidottua. Pelkistetyn maiseman hämäryys, kuvien raikas ja pehmeä valo sekä hillitty värimaailma ja hiljaiset aiheet luovat kontrastin nykyajan kovaäänisyydelle ja kiireelle. Teokset käyvät keskenään hiljaista vuoropuhelua ja kirkkaan äänensä keskusteluun antavat Johanna Jokisen animaation keinoin liikkuviksi muokkaamat kokoelmateokset. KOTOPAIKAN TUNTU koostuu maalauksista, grafiikasta, veistoksista, valokuvista, piirroksista ja animaatioista. Teosten aiheet elävät omaa elämäänsä ja muuttuvat kotopaikan tarinaa kuljettavaksi kieleksi. Erilaiset aihepiirit johdattelevat katsojaa näkymästä ja tilanteesta toiseen, kokonaisuudesta yksityiskohtiin ja todellisesta maisemasta mielenmaisemaan. Haikea melankolia paistattelee vähäeleisyydessä ja haastaa katsojan pohtimaan oman kotopaikkansa tuntua. Avoinna: ma-pe klo 11-17 ja la 11-15 Tutustu myös museokauppa Paukun Puodin ihanaan tarjontaan! Vapaa pääsy, tervetuloa!
Liput ennakkoon 15 eur/hlö NetTicket.fi ja kuorolaisilta. Ovelta 20 eur/hlö.
Etelä-Pohjanmaan Mieslaulajien Jussien kevätkonsertti
Jussien kevätkonsertin kattaus on monipuolisesti sekä perinteistä että uudempaa mieskuoromusiikkia. Alussa liikutaan ajankohtaisesti kevään ja alkukesän tunnelmissa. Niistä siirrytään eteläpohjalaisen mielenmaiseman kautta kuolemankin sävyihin. Väliajan jälkeen vieraillaan useassa naapurimaassamme – tietenkin klassikkojenkin parissa ja alkuperäiskielellä esitettyinä. Lopuksi palataan suomalaisuuden ytimeen: kalevalaisiin elämänviisauksiin – ja saunaan! Konsertin johtaa Juha Holma. TERVETULOA!
Lisätiedot tuija.selanpaa@luke.fi tai 029-5326305.
Aiheena riukuaidan rakennus, puulajipuistoon tutustuminen, laidunnus ja lammaspaimenlomat, ruokahukan vähentäminen ja ravinteiden kierrätys.
Tuomarniemen kulttuuriympäristöpäivässä pääset tutustumaan Tuomarniemen historialliseen alueeseen sekä osallistumaan sen monipuolistamiseen riukuaitaa rakentamalla. Samalla saat vinkkejä kulttuurimaisemien hoitoon, laidunnukseen ja lammaspaimenlomiin sekä ruokahukan vähentämiseen ja ravinteiden kierrätykseen. Tapahtumaan on vapaa pääsy! OHJELMASSA * Riukuaidan rakennusta perinteisin menetelmin * Ideoita oman asuinpaikan kulttuurimaiseman monipuolistamiseen * Opastetut kierrokset Tuomarniemen puulajipuistoon * Asiaa lammaslaidunnuksesta ja paimenlomista * Vinkkejä ruokahukan pienentämiseen * Tietoa ravinteiden kierrätyksestä Ohjelmaa voidaan tarkentaa lähempänä tapahtumaa. Ajantasalla oleva ohjelma löytyy FB-sivulta: https://www.facebook.com/events/635109913584039 <span style="color: #000000; font-family: 'Roboto Condensed', sans-serif; font-size: 14px; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: start; text-indent: 0px; text-transform: none; white-space: normal; widows: 2; word-spacing: 0px; -webkit-text-stroke-width: 0px; background-color: #ffffff; text-decoration-style: initial; text-decoration-color: initial; display: inline !important; float: none;"> Tapahtuman järjestää MAHKU – Maaseudun kulttuurimaiseman monimuotoisuuden mahdollisuudet, UHMA – Uhanalainen maaseudun luonto hoitoon yhteistyöllä -hanke, Ruokahukka Ruotuun- hanke ja Pohjanmaan Ravinneratas- hanke yhteistyössä Koulutuskeskus SEDUn kanssa.
Sisustuskurssilla päivitetään terasseja ja tehdään käsitöitä
Kurssi järjestetään yhteistyössä Sisustus Room2 kanssa! Sama ryhmä kokoontuu kevään aikana yhteensä neljä kertaa. Kurssilla perehdytään Elina Ristimaan opastuksella terassien ja parvekkeiden tilaratkaisuihin sekä kalusteiden ja materiaalien valintoihin näissä tiloissa. Kaarakan taitokeskuksessa valmistetaan käsityönä teemoihin liittyviä tuotteita. Osallistujia max 12hlö. Hinta 60€ + materiaalit kurssilla valmistettaviin omavalintaisiin sisustustuotteisiin. Kokoontumiskerrat: To 9.5. klo 18-21 Sisustus ROOM2 Valmistetaan oma "moodboard" itselle tärkeistä materiaaleista ja asioista. To 16.5. klo 18-21 Sisustus ROOM2 Teemana terassin/parvekkeen sisustus. Sisustussuunnittelija konsultoi tilojen, tilaratkaisujen, kalusteiden ja materiaalien valinnoissa. Ota mukaan omasta tilasta pohjapiirrustus tai mitat. La 18.5. klo 9-15 Kaarakan taitokeskus Teemana terassin/parvekkeen sisustus; istuinaluset, koristetyynyt yms. La 25.5. klo 9-15 Kaarakan taitokeskus Jatketaan terassien ja parvekkeiden sisustusta; säilyttimet, amppelit yms. Ilmoittautua voit: https://www.taitoep.net/kurssit/kurssitarjonta/taitokurssit/diy-seinajoki-kevat19 Muistathan esteen sattuessa antaa muille mahdollisuuden osallistua kurssille ja peruuttaa osallistumisesi viimeistään kolme päivää aikaisemmin. Lisätietoja kurssista voit kysyä ohjaajaltamme Ullalta sähköpostilla kaarakka@taitoep.net tai puhelimitse 044 5456 075 Onko kurssi täynnä? Voit ilmoittautua jonoon sähköpostitse kaarakka@taitoep.net. Olemme sinuun yhteydessä mikäli paikkoja vapautuu!
Osallistumismaksu 20 €/ henk. Ryhmäalennus –1 €/ henkilö.
Ilmoittautumiset ja lisätiedot: Sepänniemen Lomakylä, puh. 0400 900 173.
Järjestyksessään jo 25. kertaa juostaan Ponnenjärveä ympäri 24 tunnin ajan
Mukaan kutsutaan kaikki oman kuntonsa mukaan. Voit juosta, kävellä, sauvakävellä, pyöräillä yhden tai useamman 10 km kierroksen Ponnenjärven ympäri vuorokauden aikana valitsemanasi aikana omaan tai kellokkaan tahtiin. Osallistua voi yksin tai joukkueina, ryhmissä tai viestinä. Mahdollisuus myös maratoniin, puolimaratoniin tai ultrajuoksuun. Eniten juossut ja kaikki yli 100 km juosseet palkitaan. Kaikki ilmoittautuneet saavat T-paidan ja osallistuvat myös arvontaan. Huolto, saunat ja kierroslaskenta 24 h. Lähdöt kellokkaiden johdolla tasatunnein Sepänniemestä lauantaihin 25.5.klo 18.00 saakka. Kilpailukeskuksena Sepänniemen Lomakylä. Ilmoittautumiset ja lisätiedot puh. 0400 900 173.
Sepänniemen Lomakylä, Niemenkyläntie 250, 63600 TÖYSÄ (Alavus)
Ponnenjärvi NonStop-juoksu Alavuden Töysässä
Useat oppilaat ja oppilasryhmät esiintyvät
LUKUVUODEN PÄÄTÖSKONSERTTEJAMME ti 21.5. klo 18:00 Vimpeli, Aapiskujan koulu to 23.5. klo 18:00 Peräseinäjoki, Toivolanrannan koulu pe 24.5. klo 18:00 Seinäjoki, Seinäjoki -sali ma 27.5. klo 18:00 Alavus, Seurakuntatalo Tervetuloa!
Etelä-Pohjanmaan musiikkiopisto / LUKUVUODEN PÄÄTÖSKONSERTIT
Käsityö- ja muotoilukoulu Näpin oppilastöiden näyttelyt
Näpissä on tekemisen meininkiä. Siellä opitaan taitoja, tietoja ja omaa ilmaisua. Tule tutustumaan Kauhajoen Näppioppilaiden kevätnäyttelyyn. Esillä on oppilaiden upeita töitä syksyn ja kevään ajalta. Kauhajoen kirjastossa 8. - 24.5. Tiesitkö: Näpissä toteutetaan käsityön taiteen perusopetuksen laajaa oppimäärää!
Näpissä on tekemisen meininkiä. Siellä opitaan taitoja, tietoja ja omaa ilmaisua. Tule tutustumaan Alavuden Näppioppilaiden kevätnäyttelyyn. Esillä on oppilaiden upeita töitä syksyn ja kevään ajalta. Alavuden kirjastossa 29.4. - 24.5. Tiesitkö: Näpissä toteutetaan käsityön taiteen perusopetuksen laajaa oppimäärää!
Ilmoittaudu pääsykokeisiin osoitteessa epmo.eepos.fi Ilmoittautuminen on auki aina pääsykoepäivään saakka. Pääsykokeet järjestetään: Seinäjoen opetuspisteessä ke 22.5., ti 28.5. ja ke 29.5. klo 15-17 Laulajien pääsykoe: ti 28.5.2019 klo 18 Keskuskatu 32, 60100 Seinäjoki Peräseinäjoen opetuspisteessä to 23.5. klo 15.00 Toivolanrannan koulu Ville Ritolantie 2 A , 61100 Peräseinäjoki Alavuden opetuspisteessä ma 27.5. klo 15.00 Järviluomantie 3, Kulttuurikeskus , 63300 Alavus Vimpelin opetuspisteessä ti 21.5. klo 15.00 Aapiskujan koulu , Aapiskuja 15 , 62800 Vimpeli Tervetuloa musiikin opintoihin!
PÄÄSYKOKEET/ Etelä-Pohjanmaan Musiikkiopisto
Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Jännittävä mielikuvitusmatka Tuhannen ja yhden yön tarinoiden maailmaan!
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Vanha teatteri (Nuorisokeskus) Puskantie 3, 60100 Seinäjoki
Kuninkaanpuiston patikka pidetään ke 22.5. klo 17-20 välisenä aikana. Reitin lähtö/ lopetus sijaitsee n. 9 km Soinista Karstulan suuntaan (tie 697) Hankajärven
Kuninkaanpuiston patikka ke 22.5. klo 17-20 Kuninkaanpuiston patikka pidetään ke 22.5. klo 17-20 välisenä aikana. Reitin lähtö/ lopetus sijaitsee n. 9 km Soinista Karstulan suuntaan (tie 697) Hankajärven pohjoisrannan tuntumassa P-pysäkillä osoitteessa Karstulantie 942). Lähde koko perheen voimin patikoimaan ja nauttimaan hienoista maisemista! Reitin puolivälissä sijaitsevalla kotalaavulla on tarjolla mehua ja pientä purtavaa. Suhteellisen tasaisen ja helppokulkuisen reitin kokonaispituus on noin 7 km. Kaikkien osallistujien kesken arvotaan palkintoja! Tapahtumassa ei ole osallistumismaksua. Muista varustautua kelin mukaisilla vaatteilla ja jalkineilla. Lisätietoa Janne Kujalalta numerosta 0400 790 643 tai sähköpostitse janne.kujala@soini.fi Tapahtuman järjestää Soinin kunnan liikuntapalvelut / Hyvinvointia arkeen -hanke.